google/wiki40b huggingface dataset:
Summer Bishil

Tidlig liv og karriere

Bishil ble født av en tysk-meksikansk amerikansk mor og en far som er saudiarabisk statsborger av indisk opprinnelse. Hun var den yngste i en familie på tre barn (to døtre, én sønn). De bodde i Pasadena til hun var tre år, da hennes familie flyttet til Saudi-Arabia og så til Kongedømmet Bahrain. Der var hun elev ved U.S. Depattment of Defense School, The Bahrain School, da angrepet 11. september 2001 inntraff, noe som førte til at familien vendte tilbake til USA.
Bishil, hennes bror og mor vendte tilbake til Sør-California da hun var fjorten år, hvor hun fullførte et uavhengig studieprogram for high school. Å vende tilbake til USA var ikke enkelt i begynnelsen.
Bishil ønsket å bli skuespiller i en alder av fem. Hun var imidlertid fjorten år før hun tok sin første skuespillerleksjon. Ni måneder senere underskrev en manager og et byrå en kontrakt med henne. 
Bishils første rolle var i et kortvarig serie, Just for Kicks, som ble sendt på den amerikanske kabel-TV-kanalen Nickelodeon, etterfulgt av flere opptredener i barneshows innen hun fikk sitt gjennombrudd i Towelhead.
Wookieepedia

Wookieepedia, the Star Wars Wiki er et nettleksikon for informasjon om det fiktive Star Wars-universet, inkludert informasjon om alle seks filmene, samt TV-serien The Clone Wars og Expanded Universe. Det er en spesialisert wiki som ble opprettet for å være en omfattende encyklopedi om Star Wars-universet, med enkelte artikler på opptil 60 000 ord, og er nesten utelukkende skrevet fra et perspektiv innenfor dette universet. Navnet Wookieepedia er et teleskopord bestående av «Wookiee» og «encyclopedia», og et ordspill på navnet Wikipedia. Logoen henspiller også på Wikipedia, hvor den uferdige puslespill-globen er byttet ut med den uferdige, andre Dødsstjernen.
Wookieepedia er en entusiast-bygget versjon av Holocron, en database som drives og vedlikeholdes av Lucasfilm for å holde styr på alt i Star Wars-universet og sikre kontinuitet innenfor det.

Historie

Wookieepedia ble først påtenkt av Steven Greenwood og opprettet av Chad Barbry. Det var Barbry som kom opp med uttrykket «Wookiepedia» (sic), som senere ble rettet til «Wookieepedia». Den 4. mars 2005 ble Wookieepedia lansert på Wikia.
Per desember 2013 inneholdt den engelske utgaven av Wookieepedia over 107 900 artikler, og den er dermed den sjette største wikien på Wikia-plattformen regnet etter antall artikler, foran blant annet Star Trek-wikien Memory Alpha og WoWWiki, en wiki om World of Warcraft. Wikia er også vert for Star Wars-wikier på mange andre språk, og Wookieepedia koordinerer også sine anstrengelser med den tyskespråklige Jedipedia.net og den polske Biblioteka Ossus.
Hva sjøguttene synger

«Hva sjøguttene synger» med undertittelen «...om høstkveldene når de går nedover veien i måneskinn med piger under armen og spiller trekkspill og danser» er et skillingstrykk av Vilhelm Krag. Denne visa står i visesamlingen «Vestlandsviser» fra 1898. Ved siden av denne, finner man også «en vise om pigerne i Spanien» og «O Vestland, du min moderjord» i denne skriften. Melodien er eldre enn visa.

Teksten

1.O pige vil du høre deg en sang

mens vi ganger at spasere oss en tur,

ja en sang i fra Amerika

hvor monmonere og menskeædre bor.

Trallera mens vi står, trallera mens vi går

trallera mens vi danser i det grønne.

Ja en sang i fra Amerika

hvor monmonerne og menskædre bor.
2.Det var en kone ut i Wasjington

hun var skjønn at skue som få.

Hun var kledt i en atlaskeskjole

med alskens dingelinger hengte på.

Dingeling mens vi går, dingeling mens vi står

dingeling mens vi danser i det grønne,

hun var kledd i en atlaskekjole

med alskens dingerlinger hengte på.
3.Den pene kone hun hadde seg en mann

han var fæl og så hesligen ut,

og i pannen hadde han en nogle

krusediller, kruseduller som en stut.

Krusedull mens vi står, krusedull mens vi går,

krussedulle rulle rum i det grønne.

Og i pannen hadde han en nogle

kruseduller kruseduller som en stut.
4.Og en aftenstund da mannen han kom hjem

så han noget han nødig skulle sett.

Men så trakk han straks sin revolver

og så skjøt ham dem ned på samme plett.

Bomberom mens vi står, bomberom mens vi går

bomberom mens vi danser i det grønne.

Men så trakk han straks sin revolver

og så skjøt ham den ned på samme plett.
5.Og blodet det sprutet på det gyldne tapet

og elskeren skrek som en gris

og da de så begge var døde

skjøt mannen seg selv naturligvis

Akkameg mens vi står, akkameg mens vi går

akkameg mens vi danser i det grønne.

Og da de så begge var døde

skjøt mannen seg selv naturligvis.
6.O min pike si vil du have meg til mann

skal vi knytte kjærlighetens bånd?

men o du må alletider huske

på den troløse ut i Wasjington.

Husk på det mens vi går, husk på det mens vi går,

husk på det mens vi spaserer i det grønne.

Men o du må alletider huske

på den troløse ut i Wasjington.
7.Men hvis du siger nei at du ikke vil meg ha

så kan du så men lade vær,

for jeg vet en pike i Chikago

hun er penere enn nogen pige her.

Trallera mens vi står, trallera mens vi går

trallera mens vi danser i det grønne.

For jeg ved et pige i Chikago

hun er penere enn nogen pige her.
Staupvatnet (Svalbard)

Staupvatnet er en innsjø skapt av isbreene Balderfonna og Tommelbreen, på Lomfjordhalvøya i det nordøstlige Spitsbergen, Svalbard. Sjøen har ikke utløp i elv eller havet. Innsjøen ligger på ca 180 moh.
Arealet av sjøen er om lag 12 km², og den er ca 4 km lang i øst-vestlig retning.
UCO Utleiecompagniet

UCO Utleiecompagniet AS er en utleie- og serviceleverandør som ble etablert som aksjeselskap den 27. mai 2002. Det er en fortsettelse av Selmer Maskinutleie som ble etablert i 1997. Selskapet er spesialisert på å betjene kunder i det profesjonelle markedet knyttet til industri og offentlige virksomheter, entreprenører, byggmestere og ulike aktører innen bygg- og anleggsnæringen. UCO gir også råd med hensyn til utstyr samt opplæring og veiledning i hvordan utleid utstyr skal brukes.
UCO er et datterselskap av Skanska Norge, og har i 2010 16 avdelingskontorer fordelt over Norge. Hovedkontor og administrasjonen på Kjeller like nord for Oslo er ikke medregnet. Bedriften er miljøsertifisert i henhold til NS – EN ISO 14001.
Tongcheng (Xianning)

Tongcheng (kinesisk: 通城县; pinyin: Tōngchéng Xiàn) er et fylke i provinsen Hubei i Folkerepublikken Kina. Det er del av byprefekturet Xianning.
Befolkningen var på 454 370 innbyggere i 1999.

Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Færøyske frimerker 1997

Færøyske frimerker 1997. Det ble utgitt i alt atten frimerker av Postverk Føroya i 1997. Det var tjuetredje året som Færøyene utga egne frimerker.
Jarand Rønjom

Rosemaler

Som rosemaler skal Rønjom ha lært av Olav Torjusson, som han samarbeidet med. Det finnes rosemalte skap etter Rønjom på Aust-Agder-Museet (opprinnelig fra Nordbø i Vinje) og på Rønjoms egen gård Kultan i Åmotsdal.

Kirkearkitekt

Alle kirkene etter Rønjom er laftede korskirker, og det antas at forbildet var den daværende Skien kirke, som var oppført i stein i 1783. Rønjoms kirker er bygget over samme lest og er noe mindre enn kirken i Skien. De har alle prekestolalter i østre korsarm, slik at selve kirkerommet nærmest får T-form. Det er likevel en viss utvikling i detaljene, og forskjeller i bygningshistorie gjør at kirkene fremstår med forskjellig preg utvendig og innvendig.
Åmotsdal kirke (1792) har noe valmet tak og stod umalt i mange år før den ble malt utvendig (hvit) og innvendig i 1959–60. Vinje kirke (1796) har spisse gavler og skiller seg ut både utvendig (fargesetting samt kvadersteinsimitasjoner på hjørnene) og innvendig (utsmykket av Henrik Sørensen og andre kunstnere på 1900-tallet). Rauland kirke (1803) er i likhet med Åmotsdal hvitmalt i dag, og der er også interiøret preget av lysere farger (fra oppussing til 150-årsjubileet), men det fysiske inventaret er svært likt det i Vinje. Hjartdal kirke (1809) ble oppført av Halvor Høgkasin etter Rønjoms skjema. Den er hvitmalt utvendig, men er tilsynelatende den av kirkene der interiøret har beholdt mest av det opprinnelig preget, umalt som det står den dag i dag. Det må riktignok sies at mye ble rekonstrusert av Wilhelm Swensen i 1940–41 etter at kirkerommet hadde fått nygotisk preg i 1888.

Klokketilvirker

Rønjom har også laget rundt 30 stueklokker. Det fortelles at han tok utgangspunkt i en engelsk klokke fra William Kipling i London. Denne klokken skal fortsatt finnes på gården Nes. Rønjoms klokker ble svært populære, og de fleste har funnet veien ut av bygda.
Anopsiostes

Utseende

Små, hvelvede, blanke, gjerne metallisk fargede biller. De kan rulle seg sammen til en kule, der de brede leggene på mellom- og bakbeina dekker undersiden.

Utbredelse

Slekten er kjent fra Mexico, Ecuador og Peru.
Molde tekniske aftenskole

Molde tekniske aftenskole ble opprettet i 1910, og hadde ved opprettelsen 48 elever fordelt på to klasser. Skolebestyrerer var A. Stabell.
«Molde Handværkerforening» sendte den 20. oktober 1908 brev til skolestyret i Molde hvor de fremla forslag «til ny ordning av den nu bestaaende off tegneskole». Byens håndverksforening hadde satt ned en komite som utarbeidet et forslag til en ny teknisk aftenskole. For å kunne motivere læregutter som ellers var i arbeid ønsket de at skolen skulle tilby et 3-årig løp med undervisning fire kvelder i uken. Skolen var spesielt viktig for håndverkerne, som måtte fullføre en slik skolegang for å kunne få fagbrev. I skoleåret 1938/1939 var det bare fire av i alt 42 elever som ikke var i et arbeidsforhold. 
Skolen ble etter beslutning av kommunestyret i Molde satt i gang 15. september 1910 i samme lokaler som Molde tegneskole tidligere holdt til. 56 elever møtte til opptaksprøven. Styrelsen ved skolen tok ut 46 av disse og fordelte de på to klasser. De øvrige som møtte på opptaksprøven var under 16 år og ble bedt om å vente til året etter.
Molde tekniske aftenskoles formål var å gi elevene de nødvendig teoretiske kunnskaper og ferdigheter innen håndverk og «lignende industrier». Undervisningen var ved oppstarten i 1910 to timer pr. kveld i ukens fem første dager. Skolens kurs var treårig og omfattet følgende fag: Frihåndstegning, fagtegning, projektionstegning, norsk, regning, matematikk, fysikk, kjemi, bokholderi og skriving. 
Driften av skolen ble finansiert av skolepenger og bidrag fra stat og kommune. I 1911/1912 mottok skolen 1655,19 kr i statsstøtte, 1227,16 fra kommunen, 200 kroner fra andre institusjoner og 200 kroner i skolepenger. Totalt 3282,65 kroner. 
I 1940 kom Lov om yrkesskoler for håndverk og industri. Ved denne loven ble den moderne yrkesskolen innført. Betegnelsen teknisk aftenskole ble nå erstattet med lærlingskole. Molde tekniske aftenskole fikk nå navnet Molde lærlingskole.

Arkivet

Arkivet etter Molde tekniske aftenskole/Lærlingskolen er i dag en del av Møre og Romsdal fylkeskommunes arkiv som er deponert hos Interkommunalt arkiv for Møre og Romsdal . Arkivet har de siste årene blitt oppbevart av Romsdal videregående skole. 
Arkivet utgjør 0,80 hyllemeter. Arkivet består av brevjournaler, kassadagbøker, sak- og korrespondansearkiv og fraværsprotokoller. Hovedtyngden av arkivmaterialet er fra 1910-1940, men det finnes også sak- og korrespondansearkiv fra 1982-1998.  Det mangler karakterprotokoller i arkivet som har blitt avlevert. Elevdokumentasjon finnes i sakarkivet.
Rockwell X-30

Formål

Målet med X-30 var å utvikle nye teknologier og komponenter for en ny generasjon romfartøyer som skulle redusere kostnadene ved å sette nyttelast i jordbane. Disse fartøyene skulle fly i Mach 25 og ta av og lande som et fly, uten bruk av flertrinns-raketter. Et av målene var at denne generasjonen romfartøyer skulle kunne nå jordbane ved hjelp av fremdriftssystemer som krevde luft. I den tiden prosjektet pågikk, førte det til betydelige fremskritt i utviklingen av nye temperaturbestandige titan- og beryllium-legeringer, samt nye karbonmaterialer. Disse materialene, og prosjektets arbeid med scramjet-motorer (Supersonic-Combustion ramjet) skulle vise seg nyttige for USAs videre romprogram.

Design

X-30 skulle ha scramjet-motorer med flytende hydrogen som drivstoff. For å kunne motstå den enorme varmebelastningen de høye hastighetene ville medføre, måtte nye varmebestandige materialer og legeringer utvikles. Et aktivt kjølesystem var også nødvendig for å fjerne friksjonsvarmen fra skroget. En kjøleteknikk som var tenkt brukt var å la det flytende hydrogen-drivstoffet sirkulere i rør rundt skroget før det ble matet inn i scramjet-motoren. På denne måten ville varmen fra skroget ledes vekk, og motor-ytelsen øke, noe som skulle gjøre det mulig å oppnå hastigheter opp mot Mach 25.
Askjum (Østre Toten)

Askjum er en matrikkelgard i Nordlia i Østre Toten (gnr. 138). Eiendommen var fram til ca. 1900 den klart største i Nordli skolekrets, med et totalareal på ca. 1 300 mål og ei matrikkelskyld på over 33 mark. Mens husa lå på rundt 325 meters høyde, strakte eiendommen seg helt ned til Mjøsa, 200 meter lavere. Rundt forrige århundreskifte begynte ei omfattende oppstykking, der mesteparten av skauen og enga ble solgt til nyoppretta småbruk. I 1997 hadde hovedbølet (bnr. 8) igjen ca. 230 mål dyrka jord og 380 mål skau og annet areal, men i 1999 ble rundt 80 mål av Nordskauen hogd og lagt ut til byggefelt (Askjumlia).
I Askjums velmaktstid var blant annet en av Østre Totens ordførere eier av garden, nemlig sakfører Jacob Brager (ordfører 1862-65). Ei av Bragers døtre var forlova med Axel Fahlstrøm, drivkraft innafor Gjøviks kulturliv rundt 1880. Ei anna datter, Karoline, ble gift med kunstmaleren Eivind Nielsen.
De to våningshusa er gamle, etter tradisjonen fra ca. 1750, men sterkt ombygd. I 1929 var det eierskifte på garden, og i den forbindelse holdt selgeren igjen tomt til Askjumvillaen, den første frittliggende villaen i Nordlia. Huset er bygd i tilnærma jugendstil.
Gardsnavnet er etter Rygh en sammensetning av treslaget ask og heim. På garden er det fruktbar jord, og edellauvtreet ask trives godt der. Askjum er et vanlig gardsnavn på flatbygdene på Østlandet og finnes blant annet i nabobygdene Vardal, Eidsvoll og Brandbu.
Dave Jones

Karriere som spiller

Jones startet sin karriere som stopper hos Everton FC i hjembyen Liverpool. Han spilte for klubben i sju år og var med på landslaget, på ungdoms- og U21-nivå.
Han ble solgt til Coventry i 1981 for £275 000. Etter tre sesonger i klubben fikk han en kneskade som satte han på sidelinjen og som truet med å gjøre slutt på karrieren.
Han kom seg over skaden og spilte 2 sesonger for Seiko i Hongkong og en siste sesong for Preston før han la skoene på hyllen.
Etter at han la opp som profesjonell spiller, ble han assistenttrenger for Mossley A. FC der han også spilte to kamper.

Karreiere som trener

Dave Jones startet sin trenerkarriere som assistenttrener for Bryan Griffiths i Mossley AFC i 1988 / 89.
I juli 1990 ble han trener for ungdomslaget til Stockport og tok over førstelaget etter Danny Bergara i Mars 1995. Han klarte å få laget opp til Football League Championship gjennom direkte opprykk i 1997.

Southampton

Opprykket med Stockport gjorde at andre klubber også fikk øynene opp for Jones. Han fikk et tilbud fra Southampton om å trene deres lag som da lå i Premier League. Hans periode som trener ble overskygget av at han i 1999 / 00 sesongen ble arrestert beskyldt for barnemishandling i en tidligere jobb som omsorgsarbeider på slutten av 80-tallet.
Beskyldningene gikk sterkt inn på Jones som måtte forsvare sin sak i Merseyside samtidig som han skulle trene et fotballag poå sørkysteen, flere hundre mil unna. I Januar 2000 fant klubben ut at de skulle suspendere Jones med full lønn inntil saken var ferdig, noe som gjorde at Glenn Hoddle tok over ansvaret for Southampton. Når saken endelig kom inn for retten ble den forkastet i løpet av den første uka, Jones ble renvasket og dommeren kommenterte at saken aldri burde ha kommet så langt som den da hadde.
Southampton sa opp kontrakten med Jones og betalte han det som var igjen av kontraktstiden og sa at han kunne finne seg en annen jobb. Jones forsøkte å ta avgjørelsen inn for retten da han mente at dette var ugyldig kontraktsbrudd, men avgjørelsen ble opprettholdt.

Wolverhampton Wanderers

Jones tok over som trener for Wolves i januar 2001 og laget kom på 12 plass i serien. I 2001 / 02 sesongen startet bra, men avslutningen var såpass svak at klubben ikke klarte å vinne en play-off plass i ligaen.
2002 / 03 sesongen ble det en play-off plass som igjen resulterte i seier 3-0 i play-off finalen mot Sheffield United og at klubben for første gang på 19 år kunne spille i den øverste divisjonen i England. Dessverre viste laget seg ikke å være sterkt nok for dette nivået og det ble nedrykk året etter.
Jones vil uansett være en av de trenerne som rager høyest hos Wolves-fansen for den bragden han klarte med å sikre opprykk for klubben.
2004 / 05 sesongen startet dårlig og Jones ble sparket 1. november 2004.

Cardiff City

Han tok over som trener for Cardiff 25. mai 2005 og i sin første sesong klarte de en respektabel plassering midt på tabellen i Football League Championship. Jones brukte sommeren 2006 til å bygge opp laget og de stiller nå et sterkt, talentfullt lag uten de store stjernene som ser ut til å gjøre det bra i ligaen i sesongen 2006 / 07.
Devra Davis

Kontroverser

Davis' funn og metoder om elektromagnetisk stråling og helserisiko har blitt kritisert av fagfeller, og i noen tilfeller blitt karakterisert som pseudovitenskap. I boken Disconnect har hun viet et kapittel til forsvar for den østerrikske forskeren Hugo Rüdiger som har publisert studier som viste helsefare ved mobilstråling, men som senere er blitt trukket tilbake etter avsløringer om forskningsjuks.
Michael Repacholi var i ti år leder for WHOs forskning på mulig helserisiko ved mobilstråling, uten å kunne finne holdepunkter for at det var en reell sammenheng som kunne gi anerkjenne diagnosen el-overfølsomhet. Samtidig var Gro Harlem Brundtland generaldirektør i WHO, hun påstå nettopp at hun ble syk av å bli utsatt for mobilstråling. I Davis' bok Disconnect blir det hevdet at Repacholi gikk til styret i WHO og hevdet at Brundtland var blitt gal, og at dette bidro til at hun året etter gikk av som generaldirektør. Repacholi har avfeid denne hypotesen som absurd.
World Forum of Fish Harvesters and Fish Workers

World Forum of Fish Harvesters and Fish Workers – Foro Mundial de Pescadores y Trabajadores de la Pesca – er en internasjonal organisasjon for kystfiskere. Forumets sekretariat ligger i Ottawa i Canada. Forumet ledes av en koordinerende komite med deltakelse fra 38 ulike land på alle kontinenter.
Forumet er et resultat av et møte i Québec by i 1995 mellom nasjonale organisasjoner for kystfiskere og fiskeriarbeidere. Den første generalforsamlinga i forumet fant sted i New Delhi i 1997, og en ny generalforsamling ble holdt i Lisboa i 2004.
Organisasjonens formål er å arbeide for et bærekraftig fiske og fremme interessene til fiskere som fisker kystnært med enkle redskaper. Et hovedmål er å påvirke avgjørelser i WTO i favør av småskalafiske.
Pierini

Utseende

Middelsstore til ganske store sommerfugler. Et flertall er hvite eller gulaktige, men de finnes også i mange andre farger. Vingene er ikke flikete. Oftest er i alle fall forvingens spisser mørke, gjerne også ytterkantene.

Levevis

Flukten er ofte langsom og litt flagrende, men gruppen omfatter også noen raske flygere som kan foreta lange vandringer. De fleste artene har larver som lever mer eller mindre selskapelig på planter i korsblomstfamilien eller kapersfamilien.

Utbredelse

Gruppen er utbredt over hele Jorda bortsett fra polområdene, men det er flest arter i den Neotropiske økosonen.
Barentsjazz

Barentsjazz (også kjent som Tromsø Internasjonale Jazzfestival) er en årlig jazzfestival som arrangeres i Tromsø.
Festivalen ble stiftet av Eirik Bræin Gikling i 2006. Festivalsjef har siden 2011 vært Ola Asdahl Rokkones. 
Blant kjente artister som har deltatt på Barentsjazz kan nevnes Beady Belle, Ragnhild Furebotten, Geir Lysne og Dave Weckl.
Discoderella

Utbredelse

Slekten lever i Afrika.
Betongsaging

Betongsaging er en utbredt fagfelt innen bygg og anleggsbransjen. Entreprenører som spesialiserer seg på betongsaging, tilbyr gjerne også kjerneboring og sliping i betong. Betongsaging utføres vanligvis fra skinne, men kan også utføres manuelt , ved mindre arbeider. En betongsag brukes også for saging i asfalt.

Utførelse

Betongsaging utføres ved at en skinne skrues på overflaten i den fulle lengden der det skal skjæres. Deretter monteres sagen på skinnen og sagbladet presses inn i betongen samtidig som den ruller på skinnen ved hjelp av tannhjul. Det er  høy varmeutvikling i sagbladet grunnet friksjonen med betong. Dette fører til at sagbladet får tilført en kontinuerlig strøm med vann for å kjøle og smøre. Det er alltid risiko for at sagbladet kan sette seg fast, enten i armering eller grunnet overliggende vekt som presser ned på sagbladet.  For å unngå dette brukes det metallkiler i samme størrelse som ved trefelling. Generelt så skal ikke en betongsag ha noe problem i å skjære gjennom armering.  Når det skal skjæres hjørner vil skjæresnitte måtte passere selve hjørnet og det vil bli skjæresnitt utover det som var nødvendig, dette kan vanligvis unngås ved å kjernebore i hjørnene.
Normal betongsaging kan utføres på vegger og dekker med tykkelse 0–700 mm. Det finnes større sager for spesialtilfeller.
Betongsagen roterer ved hjelp av elektrisk motor på 230 volt strømtilførsel, større betongsager kan kreve 400 volt.
Anzani

Anzani var en motorprodusent grunnlagt av den italienske Alessandro Anzani (1877-1956), som konstruerte og bygde motorer til fly, biler, båter og motorsykler i fabrikker i Storbritannia, Frankrike og Italia.

Oversikt

Anzani flyttet fra Italia til Frankrike hvor han deltok i sykkelløp. Han gikk over til motorsykler og konstruerte og bygget en lett motor. I 1907 satte han opp et lite verksted i Paris med tre ansatte og mens de arbeidet med å utvikle hans motorer konstruerte han en hydrofoilbåt med en av av sine motorer og propeller.

Flymotorer

Han bygde motorer for Enrico Forlanini og utviklet den videre til en tre-sylindret, luftkjølt, Stjernemotor, ideelt for de nye flyene. En av de tidlige motorer, 25 Hk Anzani W-3 eller Vifte type ble levert til Louis Blériot som brukte den på sin vellykkede kryssing av den Den engelske kanal i 1909.

Nye fabrikker

Etterspørsel etter hans motorer fortsatte å vokse, og det opprinnelige verkstedet i Paris ble erstattet av en ny fabrikk i Courbevoie i Paris sentrum, og en i London kom til. Han lisensierte produksjonen av andre produsenter. En annen fabrikk i Monza, Italia ble etablert i 1914.

Motorsport

I 1920 vendte Anzani seg til billøp og bygde en liten bil med en av sine 750 cc to-sylindrede luftavkjølte motorer, som har vunnet i flere konkurranser. De bygde også en 1098 cc «sykkelbil» (liten bil) mellom 1923 og 1924, som ble brukt i T. B. Sport cyclecar.

Salg av fabrikker

På sin 50-årsdag i 1927 bestemte Anzani seg for å selge sine fabrikker i Paris og London, bare beholde Monza for sentimentale grunner, som ble administrert øav Natale Baccanti.

Britiske Anzani

I Storbritannia satte Britiske Anzani produksjon av motorer til Coventry Ordnance Works Ltd. På 1920-tallet, ble det refinansiert som British Vulpine Motor Company, og deretter igjen som British Anzani Engineering- Company som konsentrerte seg om små motorer og bil-og motorsykkel-motorer. De medfølgende AC- bil med 1 496 side-ventilert fire-sylindret motor.Britiske Anzani er best kjent for sine motorsykkelmotorer, gressklippere og utenbordsmotorer. Cotton, Tandon og Greeves motorsykler bruker Anzani motorer.
I senere år har selskapet diversifisert. I årene etter Andre verdenskrig var selskapets hovedprodukt "Iron Horse" - en to-hjuls fotgjenger-kontrollert motor for pløying og brukes som lett traktor. Selskapet, British Anzani Gruppe endret navnet da det gikk inn i likvidasjon i 1980.
Varemerke 'Britiske Anzani' ble re-registrert i 2003, og selskapet, Anzani Ltd, i 2006. Selskapet leverer klassiske reservedeler gjennom Dolphin Motorer av Launceston (Cornwall, UK) og planlegger å vende tilbake til bilindustrien, med produkter som er konstruert av Bo Zolland.